wickkiey/tamil-wikipedia-chunked huggingface dataset:
# 2016 கோடைக்கால ஒலிம்பிக் போட்டிகளில் இந்தியா

## குழிப்பந்தாட்டம்

இந்தியாவிலிருந்து மூன்று குழிப்பந்தாட்ட வீரர்கள் ஒலிம்பிக்கில் பங்கேற்க தகுதி பெற்றனர். சூலை 11, 2016 நிலவிய பன்னாட்டு குழிப்பந்தாட்ட தரவரிசைப்படி அனிர்பான் இலாகிரி (வரிசைஎண் 62), சிவ் சௌராசியா (வரிசைஎண் 207), அதிதி அசோக் (வரிசைஎண் 444) ஆகிய மூவரும் தங்கள் தங்கள் போட்டிகளுக்கான முதல் 60 விளையாட்டாளர்களில் வந்ததால் நேரடியாகத் தேர்ந்தெடுக்கப்பட்டனர்.  
| விளையாட்டாளர் | போட்டி | போட்டி நாள் | சுற்று 1 | சுற்று 2 | சுற்று 3 | சுற்று 4 | மொத்தம் |
| --- | --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## குறி பார்த்துச் சுடுதல்

2014, 2015 ஆண்டு உலக குறிபார்த்துச் சுடும் போட்டிகளிலும் ஆசியப் போட்டிகளிலும் சிறந்த முடிவுகளை எட்டியமையை அடுத்து இந்திய சுடுதல் போட்டியாளர்கள் தேர்ந்தெடுக்கப்பட்டுள்ளனர்.  
மார்ச் 19, 2016இல் இந்திய தேசிய துப்பாக்கிச் சங்கம் ஒலிம்பிக் விளையாட்டுகளில் பங்கேற்க பதினோரு பெயர் கொண்ட பட்டியலை வெளியிட்டது. இதில் நான்கு முறை ஒலிம்பிக் போட்டிகளில் கலந்து கொண்ட, 2008 பெய்ஜிங் ஒலிம்பிக்கில் காற்று துப்பாக்கி போட்டியில் தங்கப் பதக்கம் வென்ற அபினவ் பிந்த்ரா, இலண்டன் 2012 ஒலிம்பிக்கில் வெண்கலப் பதக்கம் பெற்ற ககன் நரங், பன்முறை உலகப் பதக்கங்கள் வென்றுள்ள ஜீத்து ராய் ஆகியோரும் அடங்குவர். தனது நான்காவது ஒலிம்பிக்கில் கலந்து கொள்ளும் மானவ்ஜித் சிங் சாந்து பன்னிரெண்டாவது போட்டியாளராக சேர்க்கப்பட்டார்.  
;ஆண்கள்
| புள்ளிகள் | தரவரிசை | புள்ளிகள் | தரவரிசை | புள்ளிகள் | தரவரிசை |
| --- | --- | --- | --- | --- | --- |  
;பெண்கள்
| புள்ளிகள் | தரவரிசை | புள்ளிகள் | தரவரிசை | புள்ளிகள் | தரவரிசை |
| --- | --- | --- | --- | --- | --- |
<small>தகுதி குறியீடு: **Q** = அடுத்த சுற்றுக்குத் தகுதி; **q** = வெண்கலப் பதக்கத்திற்கு தகுதி</small>
# 2016 கோடைக்கால ஒலிம்பிக் போட்டிகளில் இந்தியா

## சீருடற்பயிற்சிகள்

### கலைநயம்

1964 ஒலிம்பிக்கிற்குப் பிறகு முதன்முறையாக 2016 ஒலிம்பிக்கில் பங்கேற்க ஒரு இந்திய விளையாட்டாளர், தீபா கர்மாகர், தேர்ந்தெடுக்கப்பட்டார். இரியோ டி செனீரோவில் நடந்த தேர்வு நிகழ்வில் வென்று ஒலிம்பிக்கில் பங்கேற்க தகுதிபெற்ற இந்தியாவின் முதல் பெண் விளையாட்டாளராக இவர் விளங்குகின்றார்.  
;பெண்கள்
| விளையாட்டாளர் | போட்டி | தகுதி | போட்டி நாள் | இறுதி |
| --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## டென்னிசு

இந்த ஒலிம்பிக்கில் பங்கேற்க நான்கு இந்திய வீரர்கள் தகுதி பெற்றனர். கலவை இரட்டையர் போட்டிக்கு சானியா மிர்சாவும் (உலக எண். 1) ரோகன் போபண்ணாவும் (உலக எண். 10) அணி சேர்ந்தனர்; சானியாவுடன் பெண்கள் இரட்டையர் போட்டியில் பிரார்த்தனா தொம்பாரேவும் ஆண்கள் இரட்டையர் போட்டியில் ஆறுமுறை ஒலிம்பிக்கில் பங்கேற்றுள்ள லியாண்டர் பயசும் அணி சேர்ந்தனர்.  
| விளையாட்டாளர் | போட்டி | போட்டி நாள் | 32 பேர் சுற்று | 16 பேர் சுற்று | காலிறுதி | அரையிறுதி | இறுதி / |
| --- | --- | --- | --- | --- | --- | --- | --- |
- சூப்பர் டை-பிரேக்கர் விதியின் கீழ்
# 2016 கோடைக்கால ஒலிம்பிக் போட்டிகளில் இந்தியா

## தடகள விளையாட்டு

ஒலிம்பிக் விளையாட்டுக்களில் கீழ்காணும் தடகளப் போட்டிகளில் பங்கேற்க இந்திய விளையாட்டாளர்கள், ஒரு போட்டிக்கு உயர்ந்த எல்லையாக மூவர் என, தகுதி பெற்றனர்.  
இந்திய குண்டெறிதல் வீரர் இந்திரஜித் சிங்கும் 200 மீட்டர் விரைவோட்டக்காரர் தரம்பீர் சிங்கும் இருமுறை கொடுக்கப்பட்ட ஊக்கமருந்துச் சோதனைகளிலும் தோல்வியடைந்ததால் ஒலிம்பிக்கில் பங்கேற்க இடைநீக்கம் செய்யப்பட்டனர்.
<small>
;குறியீடு
- **குறிப்பு**–தடகளப் போட்டிகளில் கொடுக்கப்பட்டுள்ள தரவரிசை விளையாட்டாளரின் முன்னிலை போட்டிகளுக்கு மட்டுமே
- **Q** = அடுத்த சுற்றுக்கு தகுதி
- **q** = தோற்றவர்களில் மிக விரைவானவர் எனத் தகுதி *அல்லது*, களப் போட்டிகளில், தகுதி இலக்கை அடையாது கிடைத்த இடத்தைக் கொண்டு தகுதி
- **NR** = தேசிய சாதனை
- **SB** = பருவத்தில் சிறந்தது
- N/A = போட்டிக்கு இந்தச் சுற்று பொருந்தாது
- Bye = விளையாட்டாளர் போட்டியிட வேண்டியத் தேவையில்லை
</small>  
;ஆடவர்
;தடகளம் & சாலைப் போட்டிகள்
| விளையாட்டாளர் | போட்டி | போட்டி நாள் | முன்னிலைப் போட்டி | அரையிறுதி | இறுதி |  |
| --- | --- | --- | --- | --- | --- | --- |
| align=முகம்மது அனாசு | align=400 மீ | 12 ஆகத்து | 45.95 | 7 | முன்னேறவில்லை |  |
| align=ஜின்சன் ஜான்சன் | align=800 மீ | 12 ஆகத்து | 1:47.27 | 5 | முன்னேறவில்லை |  |
| align=கேடா ராம் | colspan=4 | 2:15:26 | 26 |  |  |  |
| align=நிதேந்தர் சிங் ராவத் | colspan=4 | 2:22:52 | 84 |  |  |  |
| align=சந்தீப் குமார் | 50 கிமீ நடை | 19 ஆகத்து | colspan=4 | 4:07:55 | 35 | } |
<small><sup>1</sup>தரம்பீர் சிங் இரண்டாவது மருந்துச் சோதனையிலும் தோல்வியுற்றார்; குற்றச்சாட்டுக்கள் நிரூபிக்கப்பட்டால் வாழ்நாள் தடையும் வருங்கால ஒலிம்பிக் போட்டிகளில் பங்கேற்கத் தடையும் விதிக்கப்படும்.  
| விளையாட்டாளர் | போட்டி | துணைப்பந்தயம் | மீள்வாய்ப்பு | காலிறுதி | அரையிறுதி | இறுதி | அனைத்திலும் தரநிர்ணயம் |
| --- | --- | --- | --- | --- | --- | --- | --- |
<small>தகுதி குறியீடு: **FA**=இறுதி A (பதக்கம்); **FB**=இறுதி B (பதக்கமில்லை); **FC**=இறுதி C (பதக்கமில்லை); **FD**=இறுதி D (பதக்கமில்லை); **FE**=இறுதி E (பதக்கமில்லை); **FF**=இறுதி F (பதக்கமில்லை); **SA/B**=அரையிறுதி A/B; **SC/D**=அரையிறுதி C/D; **SE/F**=அரையிறுதி E/F; **QF**=காலிறுதி; **R**=மீள்வாய்ப்பு</small>
# 2016 கோடைக்கால ஒலிம்பிக் போட்டிகளில் இந்தியா

## நீச்சற் போட்டி

பன்னாட்டு நீச்சல் கூட்டமைப்பிலிருந்து இரண்டு நீச்சற் போட்டியாளர்களை (ஒரு ஆண், ஒரு பெண்) ஒலிம்பிக்கிற்கு அனுப்ப அழைப்பு வந்தது.  
;ஆண்கள்
| விளையாட்டாளர் | போட்டி | போட்டி நாள் | முன்னிலைச் சுற்று | அரையிறுதி | இறுதி |
| --- | --- | --- | --- | --- | --- |  
;பெண்கள்
| விளையாட்டாளர் | போட்டி | போட்டி நாள் | முன்னிலைச் சுற்று | அரையிறுதி | இறுதி |
| --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## பாரம் தூக்குதல்

2016 ஆசிய பளுதூக்கும் போட்டியில் முதல் ஏழு ஆண்களில் ஒருவராகவும் முதல் ஆறு பெண்களில் ஒருவராகவும் வந்த ஒவ்வொரு விளையாட்டாளர்கள் இந்தியாவிற்காக ஒலிம்பிக்கில் பங்கேற்றனர்.  
| விளையாட்டாளர் | போட்டி | போட்டி நாள் | இநாட்ச்சு | கிளீன் & ஜெர்க் | மொத்தம் | தரவரிசை |
| --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## மற்போர்

இந்தியாவிலிருந்து எட்டு மற்போர் வீரர்கள் தேர்ந்தெடுக்கப்பட்டனர். ஆடவர் கட்டற்ற வகையில் 74&nbsp;கிலோ பகுப்பில் ஒருவர் 2015 உலக மற்போர் போட்டிகளில் தேர்ந்தெடுக்கப்பட்டார். மேலும் இரு இடங்கள் 2016 ஆசிய மற்போர் தகுதிநிலைப் போட்டிகளில் முதலிரண்டு இடங்களைப் பிடித்தவர்களுக்கு வழங்கப்பட்டது.  
மேலும் மூன்று மற்போர் விளையாட்டாளர்கள் தங்களிடங்களை உலகத் தகுதிப் போட்டிகளில் தனியாக வென்றனர். இதில் ஒருவர் உலான் புத்தூரில் நடந்த 2016 ஒலிம்பிக் தகுதிநிலை போட்டிகள் 1இல் ஆடவர் கட்டற்ற வகை 57 கிலோ பகுப்பிலும் மற்ற இருவர் இசுதான்புல்லில் நடந்த 2016 ஒலிம்பிக் தகுதிநிலை போட்டிகள் 2இல் பெண்கள் கட்டற்றவகை 48 & 58 கிலோ பகுப்பிலும் தங்களிடத்தைப் பிடித்தனர்.  
மே 11, 2016இல் ஐக்கிய உலக மற்போர் இந்தியாவிற்கு மேலும் இரு இடங்களை வழங்கியது; இவை கிரேக்க-உரோமை 85&nbsp;கிலோ மற்றும் பெண்கள் கட்டற்றவகை 53&nbsp;கிலோ பகுப்பிலும் ஆகும்; ஏற்கெனவே தகுதி பெற்றிருந்த ஏழு விளையாட்டாளர்கள் ஊக்க மருந்துப் பயன்படுத்தியதாகக் கண்டறியப்பட்டதால் இந்த இரு இடங்கள் இந்தியாவிற்கு வழங்கப்பட்டன.  
கட்டற்றவகை மற்போர்வீரர் நரசிங் பஞ்சம் யாதவ் ஆடவர்களுக்கான 74 கிலோ வகுப்பு போட்டியில் பங்கேற்க தகுதி பெற்றிருந்தபோதும் சூன் 25, சூலை 5 தேதிகளில் கொடுக்கப்பட்ட ஏ & பி சோதனை மாதிரிகளில் ஊக்கமருந்து இருந்ததாக கண்டறியப்பட்டது. இதனால் ஒலிம்பிக்கில் பங்கேற்க இவருக்கு மாற்றாக பர்வீன் ரானா தேர்ந்தெடுக்கப்பட்டார். ஆனால் தேசிய ஊக்கமருந்து தடுப்பு ஆணையம் இவருக்கு எதிராக சதி நடந்திருப்பதாகக் கூறி ஆகத்து 3 அன்று விலக்கலை நீக்கியது. இதனை எதிர்த்து உலக ஊக்க மருந்து தடுப்பு ஆணையம் முறையீடு செய்தது. இதனைத் தொடர்ந்து ஆகத்து 18இல் நடுவர் தீர்ப்பாயம் யாதவை நான்காண்டுகளுக்கு இடைநீக்கம் செய்ததுடன் ஒலிம்பிக் போட்டிகளிலிருந்தும் நீக்கியது.  
<small>
;குறியீடு
- - வீழல் மூலம் வெற்றி
- - புள்ளிகள் மூலம் வெற்றி - தோற்றவருக்கு தொழினுட்ப புள்ளிகள்
- - புள்ளிகள் மூலம் வெற்றி - தோற்றவருக்கு தொழினுட்ப புள்ளிகள் இல்லை
- - காயம் மூலம் வெற்றி
</small>  
;ஆடவர் கட்டற்றவகை
| எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | தரவரிசை |
| --- | --- | --- | --- | --- | --- | --- | --- |  
;ஆடவர் கிரேக்க-உரோமை
| எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | தரவரிசை |
| --- | --- | --- | --- | --- | --- | --- | --- |  
;பெண்கள் கட்டற்றவகை
| எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | எதிராளி
முடிவு | தரவரிசை |
| --- | --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## மேசைப்பந்தாட்டம்

இந்தியா நான்கு விளையாட்டாளர்களை ஒலிம்பிக் மேசைப் பந்தாட்டப் போட்டிகளுக்கு அனுப்பியது. தெற்காசிய வலயத்தில் மிக உயரிய தரவரிசையிலிருந்ததால் 2012 ஒலிம்பிக்கில் பங்கேற்ற சௌம்யஜித் கோசும் மானிகா பாட்ராவும் முறையே ஆண்கள் ஒற்றையர், பெண்கள் ஒற்றையர் போட்டிகளுக்கு முதலில் தேர்ந்தெடுக்கப்பட்டனர். ஆங்காங்கில் நடந்த ஆசிய தகுதிப் போட்டிகளின் மூலம் சரத் கமலும் 2004 ஒலிம்பிக்கில் பங்கேற்ற மவுமா தாசும் அடுத்து தேர்ந்தெடுக்கப்பட்டனர்.  
| விளையாட்டாளர் | போட்டி | பூர்வாங்க | சுற்று 1 | சுற்று 2 | சுற்று 3 | 16 பேர் சுற்று | காலிறுதி | அரையிறுதி | இறுதி / |
| --- | --- | --- | --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## யுடோ

இந்தியாவிலிருந்து ஒரு யுடோ விளையாட்டாளர் ஒலிம்பிக்கில் கலந்து கொள்கிறார். ஆடவர் இடைநிலை எடை பகுப்பில் (90&nbsp;கிலோ) அவதார் சிங் (யுடோ) ஆசிய மண்டலத்திற்கான ஒதுக்கீடில் தேர்ந்தெடுக்கப்பட்டுள்ளார்.  
| விளையாட்டாளர் | போட்டி | போட்டி நாள் | 64வர் சுற்று | 32வர் சுற்று | 16வர் சுற்று | காலிறுதி | அரையிறுதி | மீள்வாய்ப்பு | இறுதி / |
| --- | --- | --- | --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் இந்தியா

## வளைதடிப் பந்தாட்டம்

### ஆண்கள் போட்டி

இந்திய வளைத்தடிப் பந்தாட்ட அணி இஞ்சியோன் ஆசிய விளையாட்டுக்களில் தங்கம் வென்றதையடுத்து ஒலிம்பிக்கில் விளையாடத் தகுதி பெற்றது.  
;அணிப் பட்டியல்
2016 ஒலிம்பிக் விளையாட்டில் பங்கேற்க தேர்ந்தெடுக்கப்பட்ட இந்திய அணி:  
தலைமை பயிற்றுநர்: ரோலன்ட் ஓல்ட்மான்சு  
1. சுரேந்தர் குமார்
1. தனீசு முசுதபா
1. வோ.இரா. இரகுநாத்
1. ஆகாசுதீப் சிங்
1. சிங்கிள்சானா சிங்
1. அர்மன்பிரீத் சிங்
1. கோத்தாஜித் சிங்
1. மன்பிரீத் சிங்  
1. <li value=9>இரமன்தீப் சிங்
1. உருபீந்தர் பால் சிங்
1. சர்தாரா சிங்
1. ப. அர. சிறிஜேசு (த & கோ.கா)
1. எசு. வி. சுனில்
1. நிக்கின் திம்மையா
1. ச. கு. உத்தப்பா
1. தேவீந்தர் வால்மீகி  
மாற்றுகள்:
- விகாசு தகியா
- பர்தீப் மோர்<noinclude>  
;குழு போட்டிகள்  
;காலிறுதி
# 2016 கோடைக்கால ஒலிம்பிக் போட்டிகளில் இந்தியா

## வளைதடிப் பந்தாட்டம்

### பெண்கள் போட்டி

2014–15 பெண்கள் வளைதடிப் பந்தாட்ட கூட்டிணைவில் முதல் ஐந்து இடங்களுக்குள் வந்தமையால் இந்துயப் பெண்கள் அணி ஒலிம்பிக்கில் விளையாடத் தகுதி பெற்றது; 36 ஆண்டுகளுக்குப் பிறகு ஒலிம்பிக்கில் விளையாடத் தகுதி பெற்றுள்ளனர்.  
;அணிப் பட்டியல்
தலைமை பயிற்றுநர்: நீல் ஆகுட்  
1. சவிதா புனியா (கோல்காப்பாளர்)
1. தீப் கிரேசு எக்கா
1. தீபிகா தாகூர்
1. நமிதா தாப்போ
1. சுனிதா இலாக்ரா
1. சுசீலா சானு (தலைவர்)
1. இலீலிமா மிஞ்சு
1. இரேணுகா யாதவ்  
1. <li value=9>நிக்கி பிரதான்
1. மோனிகா மாலிக்
1. நவஜோத் கௌர்
1. அனுராதா தோக்சம்
1. பூனம் இராணி
1. வந்தனா கடாரியா
1. பிரீத்தி துபே
1. இராணி இராம்பால்  
மாற்றுகள்:
- இனியாலும் லால்ரத்பெலி
- இரஜனி எதிர்மார்ப்பு<noinclude>  
;குழுப் போட்டிகள்
# 2016 கோடைக்கால ஒலிம்பிக் போட்டிகளில் இந்தியா

## வில்வித்தை

மூன்று பெண் வில்வித்தையாளர்களும் ஒரு ஆண் விளையாட்டாளரும் தேர்ந்தெடுக்கப்பட்டனர்; டென்மார்க் கோபனாவனில் நடந்த 2015 உலக வில்வித்தை போட்டிகளில் எட்டாவது இடத்திற்குள் வந்தமையால் இவர்கள் தேர்ந்தெடுக்கப்பட்டனர்.  
| விளையாட்டாளர் | போட்டி | போட்டி நாள் | தரவரிசை சுற்று | 64வர் சுற்று | 32வர் சுற்று | 16வர் சுற்று | காலிறுதி | அரையிறுதி | இறுதி / |
| --- | --- | --- | --- | --- | --- | --- | --- | --- | --- |
# கர்நாடக வரலாறு

எழுதப்பட்ட **கர்நாடக வரலாறு** என்பது இரண்டாயிரம் ஆண்டுகளுக்கு முற்பட்டதாக உள்ளது. பல பேரரசுகள் மற்றும் மரபினர் கர்நாடகத்தில் ஆதிக்கம் செலுத்தியுள்ளனர். மேலும் கர்நாடகத்தின் வரலாறு, பண்பாடு, வளர்ச்சி ஆகியவற்றுக்கு பெருமளவில் பங்காற்றியுள்ளனர்.  
கர்நாடக மரபினரின் ஆட்சிகளின் தாக்கமானது இந்திய துணைக்கண்டத்தின் பல பகுதிகளில் தாக்கத்தை செலுத்தியுள்ளது. குறிப்பாக நடு இந்தியாவின் சிந்தக்க நாகர், கலிங்கத்தின் கங்கர் (ஒடிசா), மான்யகட்டாவின் இராட்டிரக்கூடர்கள், வேங்கி சாளுக்கியர்கள், தேவகிரி யாதவர்கள் ஆகிய அனைவரும் கர்நாடகத்தை பூர்வீகமாகக் கொண்டவர்கள், என்றாலும் பிற்காலத்தில் இவர்கள் அந்தந்த உள்ளூர் மொழிகளை ஏற்றுக்கொண்டனர்.
# கர்நாடக வரலாறு

## வரலாற்றுக்கு முந்தைய காலம்

வரலாற்றுக்கு முந்தைய கர்நாடகத்தின் வரலாற்று ஆய்வுகளுக்கு முன்னோடி ராபர்ட் புரூசு-ஃபூட் ஆவார். இவருக்குப்பின் பலர் இந்தப்பணியைத் தொடர்ந்தனர். வரலாற்றுக் காலத்துக்கு முந்தைய கர்நாடகவரலாறு (பொதுவாக தென்னிந்திய வரலாறு) என்பது கைக்கோடரிப் பண்பாடு என அழைக்கப்படுகிறது. இது வட இந்திய சோகன் கலாச்சாரத்திற்கு, நேர் எதிரானது. பழைய கற்காலக் கைக் கோடரிகள் போன்ற கருவிகளை கூழாங்கல் போல வழவழப்பாக குவாட்டசு மற்றும் குவார்ட்சைட் ஆகிய கற்கலால் செய்யப்பட்ட கருவிகள் சிக்கமகளூரு மாவட்டம் மற்றும் யாத்கிர் மாவட்டம் உனசாகி போன்ற பகுதிகளும், மற்றும் ஒரு மர ஈட்டி தும்கூர் மாவட்டம் கிப்பான அள்ளியில் கிடைத்த பொருட்கள் பழைய கற்கால கருவிகளுக்கு எடுத்துக்காட்டுகளாக உள்ளன. ராய்ச்சூர் மாவட்டம் லிங்கனூரில் வழவழப்பான கற்கோடாரி கிடைத்தற்கான சான்றுகள் உள்ளன. புதிய கற்காலத்தைச் சேர்ந்த பொருட்கள் கிடைத்தபகுதிகள் ராய்ச்சூர் மாவட்டத்தின் மாசுகி, சித்திரதுர்க்கா மாவட்டம் பிரம்மகிரி போன்றவை ஆகும். இங்கு ஏராளமான ஆதாரங்களாக மனிதனின் வீட்டு விலங்குகளான மாடுகள், நாய்கள், ஆடுகள் போன்றவற்றை வளர்க்கப் பயன்படுத்தப்பட்ட பொருட்களும், செப்பு மற்றும் வெண்கலத்தாலான கருவிகளாக வளையல்கள், மோதிரங்கள், கழுத்தணிகள், காதணிகள் போன்றவை கிடைத்துள்ளன. புதிய கற்காலம் முடிவுக்குவந்து பெருங்கற்காலத்தில் கர்நாடக மக்கள் இரும்பில் செய்யப்பட்ட, நீண்ட வாள், அரிவாள், கோடரிகள், சுத்தியல், கூர்முனைகள், உளிகள் அம்புகள் ஆகியவற்றை பயன்படுத்த தொடங்கியனர்.  
கல்விசார் கருதுகோள் அனுமானங்களாக சிந்து சமவெளி - (பொ.ஊ.மு. 3300 பொ.ஊ.மு. 1300) பட்டணங்களான அரப்பா மற்றும் லோத்தல் ஆகிய இடங்களில் கண்டெடுக்கப்பட்ட தங்கம் கர்நாடக சுரங்கங்களில் இருந்து இறக்குமதி செய்யப்பட்டவையாக இருக்கலாம் என்ற கருத்து உள்ளது.
# கர்நாடக வரலாறு

## முற்கால வரலாறு

கால கலைப்படைப்பு, பேலூர்]]  
கர்நாடகம் மௌரியப்பேரரசின் ஒரு பகுதியாக இருந்தது, முதல் மௌரிய பேரரசர் சந்திரகுப்த மௌரியர் பொ.ஊ.மு. 298 காலகட்டத்தில் தன் இறுதிக்காலத்தில் ஒரு சமணத்துறவியாக இருந்து இறந்த இடம் கர்நாடகத்தின் ஹாசன் மாவட்டத்தின் சரவணபெலகுளா ஆகும்.  
பொ.ஊ.மு. 230 காலகட்டத்தில் சாதவாகனப் பேரரசு அதிகாரத்துக்கு வந்தது. இப்பேரரசு ஏறக்குறைய நான்கு நூற்றாண்டுகள் பொ.ஊ. மூன்றாம் நூற்றாண்டு துவக்கம்வரை ஆட்சியில் இருந்தது. இந்த சாதவாகனப் பேரரசு பின்பு சிதைந்து. இதனால் கர்நாடகத்தை பூர்வீகமாகக் கொண்ட அரசமரபான கதம்பர் வம்சம் ஏற்றம்பெற வழிவகுத்து. தற்கால வடகன்னட மாவட்டத்தின் பனவாசியை தலைமை இடமாகக்கொண்டு ஆண்ட கதம்ப மரபை தோற்றுவித்தவர் சிமோகா மாவட்டத்தின் தலகுண்டா பகுதியைச் சேர்ந்த பிராமணர் ஆவார், மற்றும் தென்கர்நாடகத்தை ஆண்ட மரபினரான மேலைக் கங்கர் மரபினர், ஆகியோர் தன்னுரிமை பெற்ற அரசுகளாக உருவாயினர். கதம்ப அரசமரபே கன்னடத்தை ஆட்சிமொழியாக பயன்படுத்திய முதல் அரசமரபாகும். இதற்கு ஆதாரமாக கதம்ப மன்னனான ககுஸ்தவர்மனின் பொ.ஊ. 450 ஐ சேர்ந்த ஹல்மிதி கல்வெட்டு விளங்குகிறது. மேலும், அண்மையில் கதம்பர்களின் பண்டைய தலைநகரான பனவாசியில் கண்டறியப்பட்ட கதம்பர்களின் 5 ஆம் நூற்றாண்டைச் சேர்ந்த செப்பு நாணயம் கன்னட எழுத்துக்களைக் கொண்டுள்ளது, ஆட்சி மட்டத்தில் கன்னடத்தின் பயன்பாட்டை நிரூபிக்கிறது.
# கர்நாடக வரலாறு

## இடைக்கால வரலாறு

சிலை ]]
இடைக்காலத்தில் பெரிய ஏகாதிபத்திய அரசுகள் தொடர்ந்து உருவாகின அவை சாளுக்கியர், இராஷ்டிரகூடர், மேலைச் சாளுக்கியர் ஆகியோர் ஆவர். இவர்களின் வட்டாரத் தலைநகரங்கள் புதிய கர்நாடகத்தின் எல்லைக்கு, வெளியிலும் இருந்தபோதிலும் இவர்கள் கன்னட இலக்கிய வளர்ச்சிக்கு சிறப்பு செய்தனர். கர்நாடகத்தின் பகுதிகள் 11 ஆம் நூற்றாண்டில் சோழர்களால் வெற்றிகொள்ளப்பட்டு சோழப்பேரரசுடன் இணைக்கப்பட்டன.  
கர்நாடகத்தின் மலைநாட்டை பூர்வீகமாகக்கொண்ட, போசளர்களால் நிறுவப்பட்ட போசளப் பேரரசு முதல் புத்தாயிரம் ஆண்டு துவக்கத்தில். கலை மற்றும் கட்டிடக்கலையிலும் தனித்துவமாகவும், கன்னட இலக்கிய வளர்ச்சியிலும் முத்திரைப் பதித்தது. இந்தக்காலகட்டத்தில் கோயில்கள் மற்றும் கட்டிடக்கலையில் விசரா பாணியை ஒட்டிய சிற்பங்கள், கட்டுமானங்கள் போன்றவை தழைத்தோங்கியது. போசளப் பேரரசின் செல்வாக்கு மிகுந்த காலகட்டத்தில் பேரரசின் எல்லைக்குள் தற்போதைய ஆந்திரப்பிரதேசம், தமிழ்நாடு ஆகியவற்றின் பெரும்பகுதிகளைக் கொண்டிருந்தது.  
14 ஆம் நூற்றாண்டின் துவக்கத்தில், ஒசபட்டணத்தை ( பின்னர் விஜய நகரம் என அழைக்கப்பட்டது) தலைநகராகக் கொண்டு உருவான விஜயநகரப் பேரரசு தெற்கில் முஸ்லீம் ஆக்கிரமிப்பாளர்களுக்கு சவால்விடும்விதமாக வெற்றிகரமாக உயர்ந்தது. இந்தப் பேரரசு, முதலாம் ஹரிஹரர் மற்றும் புக்கா ராயன் ஆகியோரால் நிறுவப்பட்டதாக பல வரலாற்றாசிரியர்கள் கூறுகின்றனர். இவர்கள் கடைசி போசள மன்னனான மூன்றாம் வீர வல்லாளனின் தளபதிகள் ஆவர். இவர்களால் நிறுவப்பட்ட இந்த பேரரசு இரண்டு நூற்றாண்டுகளுக்கும் மேலாக செழித்தோங்கியது. இந்த விஜயநகரப் பேரரசுக்கு தக்காணத்தில் முதன்மை போட்டியாளர்களாக இருந்தவர்கள் பீதரின் பாமினி சுல்தா்கள் ஆவர் . 1565 இல் சுல்தான்களுடன் நடந்த தலைக்கோட்டைப் போரில் விஜயநகரப் பேரரசு தோல்வியுற்று, உருக்குலைந்த பின்னர், தக்காணத்தில் பிஜாப்பூர் சுல்தானியம் முதன்மையான சக்தியாக உயர்ந்தது, இது 17 ஆம் நூற்றாண்டின் இறுதியில் முகலாயர்களிடம் தோல்வியுறும்வரை நீடித்தது. பாமினி மற்றும் பிஜாபூர் சுல்தான்கள் உருது மற்றும் பாரசீக இலக்கியத்திதையும், இந்தோ சாராசானிக் கட்டிடக்கலை போன்றவற்றை ஆதரித்தனர். கர்நாடகத்தின் குறிப்பிட்ட பகுதிகளை மராத்தியர்கள், சத்ரபதி சிவாஜி தலைமையில் வெற்றிகொண்டு 27 ஆண்டுகள் தங்கள் ஆதிக்கத்தில் வைத்திருந்தனர்.
# கர்நாடக வரலாறு

## நவீன வரலாறு

மைசூர் உடையார்கள் என்பவர்கள் விஜயநகர பேரரசின் பணியாளர்களாக இருந்தவர்களாவர். முகலாய மன்னரான அவுரங்கசீப்பிடம் இருந்து 15 ஆம் நூற்றாண்டில் மைசூர் பகுதியை குத்தகைக்கு எடுத்தனர். உடையார் குல மன்னரான இரண்டாம் கிருட்டிணராச உடையார் இறந்ததைத் தொடர்ந்து மைசூர்ப் பேரரசின் கட்டுப்பாட்டை உடையாரின் படைத் தளபதியாக இருந்த ஐதர் அலி தன்கட்டுப்பாட்டிற்குள் கொண்டுவந்தான். ஐதரின் மரணத்திற்கு பிறகு அவன் மகன் திப்பு சுல்தானின் கட்டுப்பாட்டுக்குள் பேரரசு வந்தது. தென் இந்தியாவை தங்கள் கட்டுப்பாட்டில் கொண்டுவர முயன்ற ஐரோப்பியர்களை எதிர்த்துப் போராடிய மைசூர் புலி என அழைக்கப்பட்ட திப்பு சுல்தான் ஆங்கில மைசூர் போரில், கொல்லப்பட்டதை அடுத்து, மைசூர் பிரித்தானிய இந்தியாவின் கட்டுப்பாட்டுக்குள் வந்தது.
# கர்நாடக வரலாறு

## ஐக்கிய கர்நாடகம்

இந்திய விடுதலைக்குப்பின், மைசூரை உடையார் மன்னரிடம் இருந்து இந்தியா எடுத்துக்கொண்டது. இதன்பின் மைசூர் இந்தியாவின் ஒரு மாநிலமானது. முன்னாள் அரசர் இராஜ்பிரமுக் அல்லது ஆளுநராக 1975வரை இருந்தார். இருபதாம் நூற்றாண்டின் நடுவில் மொழிவாரி மாநிலங்கள் வேண்டி போராட்டம் உச்சம் பெற்றது, இதனால் மாநில மறுசீரமைப்பு சட்டம் 1956 இன்படி, குடகு, மதராஸ் மாகாணத்தின் ஒரு பகுதி, ஐதராபாத்தின் கன்னடப்பகுதி, மும்பை மாகாணப்பகுதி ஆகியவற்றை இணைத்து மைசூர் மாநிலம் அமைக்கப்பட்டது. 1973 இல் மைசூர் மாநிலம் என்ற பெயர் கர்நாடகம் என மாற்றப்பட்டது. இவ்வாறு மைசூர் மாநிலம் 1956 நவம்பர் 1 அன்று உருவானது. ஒவ்வோராண்டும் நவம்பர் முதலாம் தேதியை கன்னட ராஜ்யோத்சவா என்ற பெயரில் கன்னட மாநிலம் அமைந்த நாளை கர்நாடகத்தில் கொண்டாடப்பட்டு வருகிறது.
# அப்புக்குட்டி

**அப்புக்குட்டி** என்று அறியப்படும் **சிவபாலன்** ஓர் இந்தியத் திரைப்பட நடிகர் ஆவார். அதிகமாக தமிழ்த் திரைப்படங்களில் நடித்து வருகிறார். வெண்ணிலா கபடி குழு, அழகர்சாமியின் குதிரை உள்ளிட்ட திரைப்படங்களில் சிறப்பான நடித்ததன் மூலமாக பரவலாக அறியப்படுகிறார். அழகர்சாமியின் குதிரை திரைப்படத்தில் சிறப்பாக நடித்ததற்காக சிறந்த துணை நடிகருக்கான இந்திய தேசிய திரைப்பட விருது கிடைத்தது.
# அப்புக்குட்டி

## நடித்த திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1998 | *மறுமலர்ச்சி* | தமிழ் | பெயரிடப்படாத சிறப்புத் தோற்றம் |  |
| 2002 | *சொல்ல மறந்த கதை* | தமிழ் | பெயரிடப்படாத சிறப்புத் தோற்றம் |  |
| 2004 | *கில்லி்* | வேலுவின் வீட்டிற்கு வரும் சாமியாருடன் வருபவர் | தமிழ் | பெயரிடப்படாத சிறப்புத் தோற்றம் |
| 2007 | *அழகிய தமிழ் மகன்* | குருக்கள் வரார் வழிவிடுங்கோ | தமிழ் | பெயரிடப்படாத சிறப்புத் தோற்றம் |
| 2007 | *ஒன்பது ரூபாய் நோட்டு* | தமிழ் |  |  |
| 2008 | *ராமன் தேடிய சீதை * | தமிழ் | பெயரிடப்படாத சிறப்புத் தோற்றம் |  |
| 2009 | *வெண்ணிலா கபடி குழு* | அப்புக்குட்டி | தமிழ் |  |
| 2010 | *மதராசபட்டினம்* | தமிழ் | தூங்கிக் கொண்டே இருப்பவர் |  |
| 2011 | *குள்ளநரி கூட்டம்* | தமிழ் |  |  |
| 2011 | *அழகர்சாமியின் குதிரை* | அழகர்சாமி | தமிழ் | சிறந்த துணை நடிகருக்கான இந்திய தேசிய திரைப்பட விருது |
| 2011 | *முதல் இடம்* | தமிழ் |  |  |
| 2011 | *சிநேகவீடு* | மலையாளம் |  |  |
| 2012 | *மன்னாரு* | மன்னாரு | தமிழ் |  |
| 2012 | *சுந்தர பாண்டியன்* | புவனேசுவரன் | தமிழ் |  |
| 2012 | *திருத்தணி* | தமிழ் |  |  |
| 2013 | *ஐசக் நியூட்டன்* | கருப்பையா | மலையாளம் |  |
| 2013 | *மூன்று பேர் மூன்று காதல்* | தமிழ் |  |  |
| 2013 | *மரியான்* | சர்க்கரை | தமிழ் |  |
| 2013 | *சும்மா நச்சுன்னு இருக்கு* | அப்புக்குட்டி | தமிழ் |  |
| 2014 | *வீரம்* | மயில்வாகனம் | தமிழ் |  |
| 2014 | *காதல் 2014* | தமிழ் |  |  |
| 2015 | *சுழியம் ஏழு* | தமிழ் |  |  |
| 2015 | *வேதாளம்* | குழந்தை | தமிழ் |  |
| 2015 | *உறுமீன்* | தமிழ் |  |  |
| 2016 | *24* | செட்டியாரின் சகோதரர் | தமிழ் |  |
| 2022 | *வெந்து தணிந்தது காடு* | சரவணன் | தமிழ் |  |
# தாந்தாமலை முருகன் கோயில்

**தாந்தாமலை முருகன் கோவில்** என்பது கிழக்கிலங்கையில் மட்டக்களப்பின் தென் மேற்கு எல்லையில் முருக வழிபாட்டுக்கு முக்கியமிக்க மலையும் காடும் சூழ்ந்த நிலை அமைவுப் பகுதியில் காணப்படுகின்ற வரலாற்றுப் புகழ் மிக்க மலைக்கோவில் ஆகும். இது மண்முனை தென்மேற்குப் பிரதேச செயலகப் பட்டிப்பளைப் பிரிவில் கொக்கட்டிச்சோலை கிராமத்தில் இருந்து மேற்கே சுமார் 10 மைல் தொலைவில் அமைந்துள்ளது.
# தாந்தாமலை முருகன் கோயில்

## பெயர்க்காரணம்

தாந்தாமலை கொக்கட்டிச்சோலையில் அமைந்துள்ள தான்தோன்றீச்சரம் கோவில் வைப்புத் திரவியம் உள்ள இடமாதலால் இது பொக்கிசமலை என்றும் அழைக்கப்படுகிறது. தான்தோறீச்சரர் தாண்டவமாடிய இடமாதலால் இதற்குத் தாண்டவமலை என்ற சொல் பின்னர் சிதைவடைந்து தாந்தாமலை என வழங்கப்பெற்றது.
# அமெரிக்கப் பல்கலைக்கழகம்

அமெரிக்கன் பல்கலைக்கழகம் (அல்லது ஏயூ) வாஷிங்டன், டி.சி., அமெரிக்காவில் ஒரு தனியார் ஆராய்ச்சி பல்கலைக்கழகம் ஆகும். பல்கலைக்கழக பாடத்திட்டம் மதச்சார்பற்றது என்றாலும், அது, மெத்தடிஸ்ட் தேவாலயம் இணைந்ததாகும்.அமெரிக்க ஜனாதிபதி பெஞ்சமின் ஹாரிசன் "அமெரிக்கன் பல்கலைக்கழகம்" என்று ஒரு பல்கலைக்கழக தொடங்க பிப்ரவரி 24, 1893 அன்று ஒரு மசோதாவை சமர்ப்பித்தார்.  
2008, 2010 மற்றும் 2012 ல், அமெரிக்காவில் மிக உயர்ந்த அரசியல் ஈடுபாடு கொண்ட பள்ளி என்று ஏயூபெயரிடப்பட்டது
<span data-segmentid="176">இப்பல்கலைக் கழகத்தில் 6 பள்ளிகள் உள்ளன. அதில், சர்வதேச சேவை பள்ளி (School of International Service - SIS) யின் முதுகலைப் பட்டம் உலகின் 8 வது இடத்திலும், இளநிலை பட்டம் 9 வது இடத்திலும் இருப்பதாக ஃபொரீன் பொலிசி இதழில் பாராட்டப்பட்டுள்ளது.  
</span><span data-segmentid="181">2016 ல், சுமார் 7.710 இளநிலை பட்டம் மாணவர்கள் மற்றும் 5,230 முதுகலை பட்டம் மாணவர்கள் படித்து வருகிறார்கள்.  
ஏயூவின் விளையாட்டு அணிகள் அமெரிக்கன் பல்கலைக்கழக ஈகள்ஸ் அல்லது ஏயூ ஈகள்ஸ் (AU Eagles) என்று அழைக்கப்படுகின்றன.  
</span>
# கள்ளழகர் (திரைப்படம்)

**கள்ளழகர்** (*Kallazhagar*) விஜயகாந்த், லைலா நடிப்பில் இயக்குநர் பாரதி இயக்கத்தில் 1999 ம் ஆண்டு வெளிவந்த தமிழ்த் திரைப்படம் ***கள்ளழகர்***. நாசர்,சோனு சூத் மற்றும் மணிவண்ணன் ஆகியோர் துணை கதாபாத்திரம் ஏற்றிருக்க, தேவா இந்தப் படத்திற்கு இசையமைத்திருந்தார். 6 பிப்ரவரி 1999 ல் வெளிவந்த இத்திரைப்படம் சராசரி விமர்சனத்தைப் பெற்றது.
# கள்ளழகர் (திரைப்படம்)

## நடிகர்கள்

- கமலக்கண்ணன்/கமால் ஆக விஜயகாந்த்
- ஆண்டாளாக லைலா
- மணிவண்ணன்
- நாசர்
- திலகன்
- மேஜர் சுந்தர்ராஜன்
- நாராயணனாக சோனு சூத்
- அஸ்வினி
- சுமித்ரா
- ஆண்டாள் பாட்டியாக எஸ். என். லட்சுமி
- மெலினி
- ரியாஸ் கான்
- கோவிந்தன் குட்டியாக வையாபுரி
- கிரேன் மனோகர்
- ஆர்.என்.ஆர்.மனோகர்
- சிஸர் மனோகர்
- சரத்
- நெப்போலியன்
- சரவணன்
- ஜான் பாபு
- ஆர்.ஆர்.ஷீலா
- பாரதி
- ராக்கி ராஜேஷ்
- வி.எம்.மணி
- மோகன் தாஸ்
# கள்ளழகர் (திரைப்படம்)

## தயாரிப்பு

லைலா மற்ற மொழி திரைப்படங்களில் நடித்துகொண்டிருக்கும் பொழுது, கள்ளழகரில் தமிழ் மொழியில் அறிமுகம் ஆனாலும் வி.ஐ.பி படத்திலிருந்து நிராகரிக்கப்பட்டது பிரபலமானது. அஜித்குமார் நடித்த உன்னை தேடி படத்திலிருந்தும் நீக்கப்பட்ட பொழுது கள்ளழகர் படம் முதல் படமாக வெளியானது.
கேரள மாநிலம் திரிசூரிலிருந்து கொண்டுவரப்பட்ட அப்பு என்ற யானை, திரிச்சூர் பூரம் விழாவில் பங்கேற்கும் யானைகளை பராமரிக்கும் இடமான பரமேக்காவு கோவிலில் இருந்து கொண்டுவரப்பட்டது.
# கள்ளழகர் (திரைப்படம்)

## வெளியிடு

இத்திரைப்படம் முதலில் தைப்பொங்கல் நாளான 14 ஜனவரி அன்று வெளியாக திட்டமிட்டு தணிக்கைத் துறையில் ஏற்பட்ட பிரச்சனையால் தாமதமானது. இந்திய தணிக்கை துறை இந்தத் திரைப்படத்தை நிராகரித்தது, ஏனென்றால் மதச் சண்டை உண்டாக்கும் சாதகம் இருப்பதாக -ஒரு குறிப்பிட்ட காட்சியில் சில முஸ்லீம் தீவிரவாதிகள் இந்து மத போதகர்களாக வேடமிட்டு திருவிழாக்களில் பங்கேற்பது போல் வருவதால் நிராகரித்தது. பின் படகுழுவினரும் அதை ஏற்றுக்கொண்டதால் ஒரு பகுதி நீக்கபட்டது.
# மங்களா நர்ளீகர்

**மங்களா நர்ளீகர்** (*Mangala Narlikar*; ) ஓர் இந்தியப் பெண் கணிதவியலாளர். இவர் உயர்கணிதவியலிலும் அடிப்படை எண்ணியலிலும் ஆய்வு செய்தவரும் பயிற்றுவித்தவரும் ஆவார். இவர் கணிதவியலில் இளவல், முதுவர் பட்டங்கள் பெற்ற பின்னர் மும்பை டாட்டா அடிப்படை ஆராய்ச்சி நிறுவனத்தில் பணிபுரிந்தார். பிறகு ப்பூனாவில் உள்ள மும்பை பல்கலைக்கழகத்தில் விரிவுரையாளராகப் பணியாற்றினார் . இவர் ஆங்கிலத்திலும் மராத்தியிலும் பல கணிதவியல் நூல்களையும் கட்டுரைகளையும் எழுதியுள்ளார். இவர் 2002 இல் விசுவநாத் பார்வதி கோகலே விருதைக் *கார்கி அஜூன் ஜீவந்த் ஆகே (गार्गी अजून जिवंत आहे) எனும் மராத்தி நூலுக்குப் பெற்றுள்ளார்.*
# மங்களா நர்ளீகர்

## வாழ்க்கை

இவர் மும்பைப் பலகலைக்கழகத்தில் கணிதவியல் படித்து 1962 இல் கணிதவியலில் கலை இளவல் பட்டமும் 1964 இல் கலை முதுவர் பட்டம் முதல்தரத்தில் பெற்று வேந்தரின் பொற்பதக்கமும் வென்றுள்ளார்.  
இவர் 1964 முதல் 1966 வரை மும்பை டாட்டா அடிப்படை ஆராய்ச்சி நிறுவனத்தில் ஆய்வு மாணவராகவும் இணை ஆய்வாளராகவும் இருந்தார். பின்னர் 1967 முதல் 1969 வரை கேம்பிரிட்ஜ் பல்கலைக்கழகத்தில் இளவல் பட்ட மாணவருக்கு கணிதவியல் பயிற்றுவித்தார். பிறகு 1974 முதல் 1980 வரை மும்பை டாட்டா அடிப்படை ஆராய்ச்சி நிறுவனக் கணிதவியல் பள்ளியில் மீண்டும் பணிபுரிந்தார். முனைவர் பட்ட ஆய்வின் தலைப்பு பகுப்பாய்வு எண் கோட்பாடு ஆகும்.முனைவர் பட்டம் பெற்றதும் 1982 முதல் 1985 வரை கணிதவியல் பள்ளியிலேயே புல அலுவலராகப் பணிபுரிந்தார். இவர் அப்போது மும்பைப் பல்கலைக்கழகத்தின் கணிதவியல் துறையில் இளம் ஆய்வுப் பட்ட மாணவருக்குக் கணிதம் பயிற்றுவித்தார்.மேலும் இவர் 1989 முதல் 2002 வரை பூனா பல்கலைக்கழகத்தின் கணிதவியல் துறையில் அடிக்கடி பாடம் எடுத்துள்ளார். பாசுக்கராச்சாரியா பிரதித்தானிலும் மூதறிவியல் மாணவருக்கு 2006 முதல் 2010 வரை கல்வி பயிற்றுவித்துள்ளார். தொழிசார் வாழ்க்கையோடு இல்லறப் பணிகளையும் இணைந்து நிறைவேற்றுதலைக் குறித்தும் பின்வரும் உணர்வை வெளியிடுகிறார்: "என வாழ்க்கை, பெரும்பாலும் என் தலைமுறையின் கற்ற பெண்கள் யாவருமே தம் சொந்த தொழில்வாழ்க்கையை வீட்டுக் கடமைகளுக்கு அடுத்த நிலையிலேயே வைத்துப் பின்பற்றிய வாழ்க்கைக்கொரு நல்ல வகைமாதிரியாகும்".
# மங்களா நர்ளீகர்

## வெளியீடுகள்

இவர் கணிதவியல் நூல்களும் பல அறிவியல் ஆய்வுக் கட்டுரைகளும் வழங்கியுள்ளார்:
# மங்களா நர்ளீகர்

## வெளியீடுகள்

### ஆய்வுத் தாள்கள்

- *Theory of Sieved Integers*, Acta Arithmetica 38, 157 in 19
- *On a theorem of Erdos and Szemeredi*, Hardy Ramanujan Journal 3, 41, in 1980
- *On the Mean Square Value theorem of Hurwitz Zeta function*, Proceedings of Indian Academy of Sciences 90, 195, 1981.
- *Hybrid mean Value Theorem of L-functions*, Hardy Ramanujan Journal 9, 11 - 16, 1986.
- *On orders solely of Abelian Groups*, Bulletin of London Mathematical Society, 20, 211 - 216, in 1988.
- கணிதவியலில் பொதுமக்கள் ஆர்வங்கொள்ள, *அறிவியல் காலம் (Science Age)* இதழில் பல கணிதவியல் கட்டுரைகள்  
=
# மகாராணி சக்கரவர்த்தி

**மகாராணி சக்கரவர்த்தி** *(Maharani Chakravorty)* ஓர் இந்திய மூலக்கூற்று உயிரியலாளர். இவர் முதன்முதலில் இந்தியாவிலும் கிழக்கு ஆசியாவிலும் மீள்சேர்க்கை மரபன் நுட்பங்கள் பற்றிய ஆய்வகப் பாடத்தைத் தொடங்கி நடத்தினார்.
# மகாராணி சக்கரவர்த்தி

## இளமையும் கல்வியும்

இவர் 1937 இல் கொல்கத்தாவில் பிறந்தார். இவர் தன் தாய்வழித் தாத்தாவின் தாக்கத்தால் அறிவியலிலும் கணித்த்திலும் ஆர்வத்தை வளர்த்துக் கொண்டார். இவர் 1950 இல் பள்ளிப் படிப்பை முடித்தார். கொல்கத்தா மாநிலக் கல்லூரியில் அறிவியலில் இளவல் பட்டமும் கொல்கத்தா பல்கலைக்கழகத்தில் முதுவர் பட்டமும் பெற்றார். முனைவர் பட்ட்த்தை கொல்கத்தா போசு நிறுவனத்தில் பெற்றார்.  
ஆய்வுகளை முடித்த்தம் இந்தியாவுக்குத் திரும்பிய இவர், போசு நிறுவனத்தில் பணியில் சேர்ந்தார்.அங்கு ஒருகல உயிரிகளின் வளர்சிதை மாற்றம் பற்றிய ஆய்வில் ஈடுபட்டார்.பின்னர், வாரணவாசி இந்துப் பல்கலைக்கழகத்தில் உயிர்வேதியியல் துறையில் சேர்ந்தார். இங்கு இவர் ஓம்புயிரி ஊடாக நிகழும் இருவகை நச்சுயிரி இனப்பெருக்கத்தின் உயிர்வேதியியல் வேறுபாடுகளைப் பற்றி ஆய்வு மேற்கொண்டார்.
# மகாராணி சக்கரவர்த்தி

## தகைமைகளும் விருதுகளும்

- பனாரசு அல்லது வாரணவாசி இந்து பல்கலைக்கழகத்தின் மருத்துவ அறிவியல் நிறுவனத் தகைமைச் சான்றிதழ் (1975–76)
- * பனாரசு அல்லது வாரணவாசி இந்து பல்கலைக்கழகத்தின் மருத்துவ அறிவியல் நிறுவனச் சிறந்த ஆய்வு விருது (1979)
- இந்திய மருத்துவ ஆராய்ச்சிக் கழகத்தின் இட்சானிகா பேச்சாற்றல் விருது (1979)
- இந்திய மருத்துவ ஆராய்ச்சிக் கழகத்தின் ஒய். எஸ். நாராயணராவ் விருது (1981
- இந்திய மருத்துவ மன்றத்தின் அரி ஓம் ஆசிரம அலெம்பிக் ஆராய்ச்சி விருது (1981)
- ஜே. சி. சென்குப்தா நினைவு விருது
- பேராசிரியர் தர்சன் அரங்கநாதன் நினைவு விருது (2007), இந்திய தேசிய அறிவியல் கழகம்.  
இவர் தன்னுடன் ஆய்வுசெய்த அறிவியலாளரான முனைவர் தேவி பிரசாத் பர்மாவை மணந்தார். இவர்கட்கு இரு குழந்தைகள் உண்டு.
# 1933 டிக்ஸ்முய்டி இம்பீரியல் ஏயர்வேசு விபத்து

**1933 டிக்ஸ்முய்டி இம்பீரியல் ஏயர்வேசு விபத்து** (*1933 Imperial Airways Diksmuide crash*) எனும் இந்த அபாயகரமான, மற்றும் நாசவேலைக் காரணமாக சந்தேகிக்கப்படும் இவ்வானூர்தி விபத்து, 1933-ம், ஆண்டு, மார்ச்சு 28, அன்று, நடந்தது. இந்த விபத்தில் சிக்கிய "ஆம்ஸ்ட்ராங் வித்வொர்த் அர்கோசி" *லிவர்பூல் மாநகரம்* (*Armstrong Whitworth Argosy (City of Liverpool*) வகையை சார்ந்த இவ்வானூர்தி, 'பிரித்தானிய விமான நிறுவனமான' "இம்பீரியல் ஏயர்வேசு" மூலம் இயங்கிவந்ததாகும். வடக்கு பெல்ஜியத்தின் 'டிக்ஸ்முய்டி' அல்லது 'டிக்ஸ்முடி' (*Diksmuide or (Dixmude*) எனும் பகுதியின் அருகே விழுந்து நொறுங்கி தீப்பிடித்ததில், வானூர்தியில் பயணித்த அனைவருமே (15-பேர்கள்) கொல்லப்பட்டனர். அந்நேரத்தில் இந்நிகழ்வை, பிரித்தானிய வானூர்தி வரலாற்றில் இறப்புகளை ஏற்படுத்திய விபத்தாக பதிவு செய்துள்ளனர். மேலும் இவ்விபத்து, எப்போதாவது நடக்கும் நாசவேலை விபத்துக்களில் இதுவே முதல் வானூர்தி விபத்து என்று கூறப்பட்டு வருகிறது.
# துமுக்கிக் குழல்

.]]
**துமுக்கிக் குழல்**என்பது உலோகத்தால் ஆன ஓர் குழாய் ஆகும். அதிக வேகத்தில், எறியத்தை ஒரு முனையிலிருந்து வெளியே ஏவுவதற்கு ஏதுவாக, இதனுள் விரைந்து விரிவடையும் வாயுக்கள் வெளியிடப்படும். குழல்கள் சுடுகலன்கள் மற்றும் சேணேவிவகைகளின் ஒரு பகுதியாகும்.
# துமுக்கிக் குழல்

## கட்டுமானம்

ஒரு துப்பாக்கிக் குழல் என்பது,உந்துபொருட்களால்உருவாகும் விரிவடையக்கூடிய வாயுக்களை தாக்குப்பிடிக்க வல்லதாகவும், அவ்வாயுக்கள் எறியத்தை உகந்த சன்னவாய் திசைவேகத்தில்வெளியேற்றுவதை உறுதிசெய்யும் வகையிலும் இருத்தல் வேண்டும்.  
முற்கால சுடுகலன்கள்வாய்வழியாக குண்டேற்றப்பட்டு, வெடிமருந்து இட்டு, பிறகு வெடிக்க வைக்கப்பட்டது. இதனால் சுடும்-வேகத்தின் விகிதம் குறைந்தது. பின்வழியாக குண்டேற்றப்படுபவைஅதிகமான சுடும்-வேக விகிதத்தை அளித்தன. முற்கால பின்வழி-குண்டேற்ற துப்பாக்கிகளில், வெளியேறும் வாயுக்கள், குழலின் பின்புறத்தில் கசிந்து, சன்னத்தின் திசைவேகத்தை குறைத்தது.ஆனால்19-ஆம் நூற்றாண்டில், ஸ்திரமான இயந்திர பூட்டுகள் கண்டுபிடிக்கப்பட்டு, அதைக்கொண்டு சுடுகலனின் பின்புறத்தை அடைத்து, இந்த பிரச்சனையை தீர்த்தனர்.
# துமுக்கிக் குழல்

## மேலும் பார்க்க

- குழல் புகைபோக்கி
- குழற்கயிறு
- பீரங்கி
- சேணேவி
- சன்னவாய்
- பல்கோண மரையிடுதல்
- மரையிடுதல்
- Slug barrel
- மரையிடாக் குழல் / வழுக்குத்துளை
# பூஞ்சைப் பருந்து

நாட்டிலிலுள்ள விஸ்படென் அருங்காட்சியகத்தில் *பூஞ்சைப் பருந்தின்* முட்டை]]  
**வெண்தோள் கழுகு** அல்லது **பூஞ்சைப் பருந்து** [Booted eagle (*Hieraaetus pennatus*)] ஒரு நடுத்தர அளவு கொண்ட இரு வகை உருவத் தோற்றங்களுடன் காணப்படக்கூடிய ஓர் ஊனுண்ணிப் பறவையாகும். அக்சிபிட்டிரிடே குடும்பத்தைச் சேர்ந்த இது, ஒரு வலசை போகும் கழுகாகும்.
# பூஞ்சைப் பருந்து

## பரவல்

தென்மேற்கு ஐரோப்பா, வடமேற்கு ஆப்பிரிக்கா தொடங்கி கிழக்கு ஐரோப்பா, மத்திய ஆசியா (மங்கோலியா உள்ளிட்ட நாடுகள்) வழியாக வடக்கு மற்றும் மேற்கு பாகிஸ்தான், பெரும்பாலான இந்தியத் துணைக்கண்டம், தெற்கு ஆப்பிரிக்கா மற்றும் தென்கிழக்கு ஆசிய நாடுகளில் இது காணப்படுகிறது.
# பூஞ்சைப் பருந்து

## உடலமைப்பும் கள அடையாளங்களும்

வைரிப் பருந்தின் அளவையொத்தது (நீளம் = 42 - 51 cm). வளர்ந்த கழுகு இருவகை உருவத் தோற்றங்களிலும் இடைப்பட்ட பல்வகைத் தோற்றங்களிலும் காணப்படும்.  
**கருந்தோற்றம்**: உடல் கரும்பழுப்பு நிறத்திலிருக்கும்; பறக்கும் போது கீழிருந்து பார்த்தால், இறக்கையின் முன்பாதி கரும்பழுப்பாகவும் பின்பாதி சற்றே வெளிரிய பழுப்பாகவும் இருக்கும்.  
**வெளிர் தோற்றம்**: தலை இளம்பழுப்பாகவும் உடலின் கீழ்ப்பகுதி வெள்ளையாகவும் மேல்பகுதி கரும்பழுப்பு நிறத்திலும் இருக்கும்; பறக்கும் போது கீழிருந்து பார்த்தால், இறக்கையின் முன்பாதியும் வயிறும் வெண்மையாகவும் இறக்கையின் பின்பாதி (அதாவது, முதன்மை சிறகுகளும் இரண்டாம் நிலை சிறகுகளும்) கரும்பழுப்பாக இருகும்.
இரண்டு தோற்றங்களிலும் தோள்பட்டையின் இரு புறமும் வெள்ளையான திட்டு காணப்படும். இது பார்ப்பதற்கு வாகனத்தின் முன் விளக்குகளைப் போலத் தோன்றும். பெரிய மரங்கள், செங்குத்தான பாறைகளின் மேல் கூடுகட்டி வாழுகிறது. ஒன்று அல்லது இரண்டு முட்டைகளை இடுகிறது.
# ஒளி அடக்கி (துப்பாக்கி)

யில்படமாக்கப்பட்டது.]]
-ல் உள்ள பறவைக்கூண்டு வகையான ஒளி அடக்கி  
**ஒளி அடக்கி**அல்லது **ஒளி நீக்கி**, என்பது புரிகுழல் துப்பாக்கியின் சன்னவாயில் பொருத்தப்படும் ஒரு சாதனம் ஆகும். சுடும்போது சன்னவாயில் இருந்து வெளியேறும் அதி-உஷ்ண வாயுக்களை குளிர்விக்கும் இது, கண்ணுக்கு தென்படும் ஒளியை குறைக்கிறது. இருண்ட சூழலில் சுடும்பொழுது, சுடுநருக்கு தற்காலிக பார்வைமறிப்பு ஏற்படும்வாய்ப்புகளை குறைப்பதே, இந்த சாதனத்தின் முதன்மை நோக்கம் ஆகும்.ஒளி அடக்கி, கண்ணுக்கு புலப்படும் ஒளியின் அடர்த்தியை, எதிரிக்கு தெரியாத வண்ணம் குறைக்கும், இந்த பயன் இரண்டாம்பட்சமே ஆகும்.  
ஒளி அடக்கியும் சன்னவாய் நிறுத்தியும்ஒரே இடத்தில் பொருத்தப்பட்டாலும், இவை இரண்டும் வெவ்வேறு என்பதை நினைவில் வையுங்கள்.வெடியொளியை குறைக்க மட்டுமே ஒளி அடக்கி பயன்படும். சன்னவாய் நிறுத்தி என்பது பெரிய சுடுகலன்களின் பின்னுதப்பை குறைப்பதற்கு மட்டுமே பயன்படும், மேலும்அது வெடியொளியை குறைக்காது.
# ஒளி அடக்கி (துப்பாக்கி)

## மேலும் பார்க்க

- ஒலி அடக்கி
# குழற்கயிறு (துப்பாக்கி)

**குழற்கயிறு**(Bore snake) என்பது துப்பாக்கிக் குழலின் உட்புறத்தை சுத்தம் செய்ய உபயோகிக்கப்படும் கருவி ஆகும். ஒரு குழற்கயிற்றில் ஒன்று அல்லது அதற்கு மேற்பட்ட தூரிகைகள் இணைக்கபட்டிருப்பதால் குழலை சுத்தம் செய்ய ஏதுவாக இருக்கும். துப்பாக்கிக் குழலை சுத்தம் செய்யும் கம்பிக்கு மாற்றாக இதை பயன்படுத்தலாம்.பல அளவுகளில் உள்ள துப்பாக்கிகளை சுத்தம் செய்ய, குழற்கயிறுகளும் பல அளவுகளில் உள்ளன.
# குழற்கயிறு (துப்பாக்கி)

## மேலும் பார்க்க

- சுடுகலன் பராமரிப்பு
# வாஞ்சிநாதன் (திரைப்படம்)

***வாஞ்சிநாதன்*** (*Vaanchinathan*) திரைப்படம் ஷாஜிகைலாஷ் தமிழில் இயக்குநராக அறிமுகமாகி விஜயகாந்த் நடிப்பில் 2001 ஆம் ஆண்டு வெளிவந்த தமிழ் அதிரடி திரைப்படம் ஆகும். இதற்கு லியாகத் அலிகான் வசனம் எழுதியிருந்தார். விஜயகாந்த், சாக்ஷி சிவானந்த், ரம்யா கிருஷ்ணன் மற்றும் பிரகாஷ் ராஜ் ஆகியோர் முக்கியக் கதாபாத்திரத்தில் நடித்திருந்தனர்.
# வாஞ்சிநாதன் (திரைப்படம்)

## கதை

வாஞ்சிநாதன் (விஜயகாந்த்) குஜராத்திலிருந்து மாற்றலாகிவரும் வழக்கமான காவல் அதிகாரி. அவர் சட்டத்தால் தண்டிக்கமுடியாத, சட்டத்தைப் பயன்படுத்தி தீய வழிகளில் செயல்படுபவர்களை, தன் சொந்த சட்டத்தை கையில் எடுத்து சான்றுகள் இல்லாமல் தண்டிக்கிறார். சிதம்பரம் (பிரகாஷ் ராஜ்) தன் சொந்த பத்திரிக்கை வளர்ச்சிக்காக அரசியலில் குழப்பத்தை விளைவித்து குழப்பத்தை வளர்ப்பதன் மூலம் பத்திரிக்கை விற்பனையை அதிகரித்து ஆதாயம் அடைகிறார். ஒரு பகல் பொழுதில் வாஞ்சிநாதன் கண் முன்னையே கொலை செய்து தன்னை கைது செய்ய முடியாது என சவால் விடுவது மூலம் வாஞ்சிநாதனுக்கும் சிதம்பரத்துக்கும் இடையில் தனிப்பட்ட பகை உண்டாகிறது.
# வாஞ்சிநாதன் (திரைப்படம்)

## நடிகர்கள்

- விஜயகாந்த்
- சாக்ஷி சிவானந்த்
- ரம்யா கிருஷ்ணன்
- பிரகாஷ் ராஜ்
- அஞ்சு அரவிந்த்
- நாசர்
- ராஜ்கபூர்
- கலாபவன் மணி
- பிரமிட் நடராஜன்
- டெல்லி கணேஷ்
- தியாகு
# வாஞ்சிநாதன் (திரைப்படம்)

## தயாரிப்பு

இத்திரைப்படத்தில் முதலில் சுரேஷ் கோபியிடம் தான் வில்லன் கதாபாத்திரத்திற்கு ஒப்பந்தம் போடப்பட்டது, பின்னர் நேரமின்மை காரணமாக பிரகாஷ் ராஜ் ஒப்பந்தம் செய்யப்பட்டார். அதே போல் ஷில்பா ஷெட்டி தான் கதாநாயகியாக ஒப்பந்தம் செய்யப்பட்டு அவர் தொடர் வேலைப்பளு காரணமாக வெளியேறினார். விஜயகாந்த், ரம்யா கிருஷ்ணன் பங்கேற்கும் சண்டைக்காட்சி ஏவி.எம் ல் படமாக்கப் பட்டது. பாடல் காட்சிகள் நியுஸிலாந்தில் படமாக்கபட்டது.
# வாஞ்சிநாதன் (திரைப்படம்)

## வெளியிடு

படம் வெளியான பொழுது கலவையான விமர்சனங்களைப் பெற்றது. "கடைசியில் மசாலாவை வைத்தே பசியை அடக்கியது போல" என ரெட்ஃப் எழுதியது. அதேசமயம் "விஜயகாந்தின் முந்தைய படங்களிலிருந்து காட்சிகளை உருவி ஒரு படம்" என லொள்ளு எக்ஸ்பிரஸ் எழுதியிருந்தது. இந்து " லியாகத் அலிகானின் கதை திரைக்கதை சுறுசுறுப்பான அதிரடி கலவை"எனவும் "காட்சி அமைப்பு பார்த்திபன் நடித்த அபிமன்யூ படத்தையும் விஜயகாந்த் நடித்த வல்லரசு படத்தையும் ஞாபகபடுத்துகிறது" என்றும் எழுதியது.
படத்தை வாங்கிய விநியோகஸ்தர்கள் கடும் நஷ்டம் அடைந்தனர். படம் வெளியான பின்பு இரு கதாநாயகிகளின் காட்சிகளை நேரத்தை குறைப்பதற்காகவும் எதிர்ப்பை சம்பாதிக்கும் எனவும் காரணம் காட்டி நீக்கினர் என வதந்தி பரவியது.
# வாஞ்சிநாதன் (திரைப்படம்)

## பாடல்கள்

விஜயகாந்தின் அலெக்ஸாண்டர் படத்திற்கு பின் கார்த்திக் ராஜா இசையமைத்த இரண்டாவது படம்.
- முத்தமிட வேண்டும்
- சிரிக்கும் சிரிப்பிலே
- அமுல் பேபி
# சேகண்டி

**சேகண்டி** அல்லது **சேமக்கலம்**, மேலும் இதனைச் *சவுண்டி* , *செகண்டை* , *செயகண்டி* , *செயகண்டிகை* , என்றும் அழைக்கப்படுகிறது. சேமக்கலத்தை வெண்கலத்தால் வட்ட வடிவமாக உருவாக்கப்படுகிறது. வெண் சங்கொலியுடன், சேகண்டி அல்லது சேமக்கலத்தை, கனத்த தேக்கு குச்சியால் அடித்து ஒலி எழுப்பப்படுகிறது.  
திருச்சங்கு திருமாலுக்கு உரியது. சேமக்கலம் சிவனுக்கு உரியது. சிவனும், திருமாலும் ஒன்றே என்ற தத்துவத்தை விளக்கும் பொருட்டு சேமக்கலத்தை, சங்கொலியுடன் இணைத்து இசைக்கப்படுகின்றன எனப்படுகிறது.  
சிவன் கோயில்களில் சுவாமி புறப்பாட்டின்போது சேமக்கலம் எனும் சேகண்டி இசை ஒலி எழுப்பப்படுகிறது.
பிற்காலத்தில் மனித இறப்புகளில் சேகண்டியுடன் சங்கு ஒலிப்பது நடைமுறைக்கு வந்துள்ளது. இறப்புகளில் வாசிக்கப்படும் பித்தளையால் ஆன சேமக்கலத்தை சேகண்டி அல்லது சவுண்டி அல்லது சேகண்டி என்பர்.  
மேற்கு வங்காள மாநிலத்தில் திருமண விழாவின் போது சேமக்கல ஒலியுடன், சங்கொலி மற்றும் குலவை ஒலி பெண்களால் எழுப்பப்படுகிறது.
# சேகண்டி

## பெயர்க் காரணம்

**சோமன்** எனும் சந்திரன் போன்ற வட்ட வடிவ அமைப்பு கொண்ட சேகண்டிக்கு *சோமன் கலம்* . என்ற பெயராயிற்று. பின்னர் இப்பெயர் மறுவி சேமக்கலம், சேகண்டி என்றாயிற்று.
# சேகண்டி

## இதனையும் காண்க

- வெண் சங்கு
# சண்முகா நதி அணை

**சண்முகா நதி அணை** (**Shanmuganathi Dam)** என்பது தமிழ்நாட்டின் தேனி மாவட்டத்தில் பாயும் சண்முகா நதியின் குறுக்கே இராயப்பன் பட்டி என்னும் ஊருக்கு அருகே கட்டப்பட்ட அணையாகும். இந்த அணை தேனிமாவட்டத்தின் பூசாரிக்கவுண்டன் பட்டி, சுக்கங்கால்பட்டி, ஆப்பிபட்டி, வெள்ளையம்மாள் புரம், ஓடைப்பட்டி, சீப்பாலக்கோட்டை போன்ற ஊர்களின் வரண்ட பகுதிகளின் பாசணத் தேவையை நிறைவு செய்கிறது. மேலும் இந்த அணை இயற்கை அழகு நிறைந்த மேகமலையின் அடிவாரத்தில் மலையில் இருந்து சுமார் நான்கு கிலோமீட்டர் தொலைவில் உள்ளது. இராயப்பன்பட்டி உத்தமபாளையத்தில் இருந்து இரண்டு கிலோமீட்டர் தொலைவில் உள்ளது.
# கஞ்சக் கருவி

**கஞ்சக் கருவிகள்** என்பது வெண்கலம் அல்லது ஐம்பொன்னால் வார்க்கப்படும் தாளம், கைமணி, சேகண்டி முதலியவைகள் ஆகும்.  
**கஞ்சம்** என்றால் வெண்கலம் என்று பொருள். தூய வெண்கலத்தால் தயாரிக்கப்படும் கஞ்சக்கருவிகளை, தகுந்த இலக்கண வரம்பறிந்து மிக நுணுக்கமாக இசைக்க வேண்டும்.
# கஞ்சக் கருவி

## வகைகள்

- தாளம் - கஞ்சக்கருவிகளில் முதன்மையானது. இது சிங்கி, மணி, ஜால்ரா எனும் பெயர்களால் அழைக்கப்படுகிறது. நாகஸ்வரம், மிருதங்கம், கடம், கஞ்சிரா, கொன்னக்கோல் போன்ற லய வாத்தியங்களையும் தாளம் தான் கட்டுப்படுத்துகிறது. ஓதுவார்கள், நட்டுவனார்கள், நாட்டுப்புற பாடகர்கள் போன்றோர் தாளக்கருவியை பயன்படுத்துகிறார்கள்.  
- சேகண்டி: - கோயில்களில் குறிப்பாக சிவன் கோயில்களில் பூஜை நேரங்களிலும்; சுவாமி புறப்பாட்டின் போதும் சேகண்டி, சங்கொலியுடன் ஒலிக்கப்படுகிறது. மேலும் இறப்பு நிகழ்வுகளிலும் சேகண்டி ஒலி எழுப்பப்படுகிறது.  
- **கைமணி** : - அனைத்துக் கோயில்களிலும்; வீடுகளிலும் இறைவனை பூசிக்கும் போது ஒலி எழுப்பப் பயன்படுகிறது. கோயில்களில் பூசை நேரத்தை உணர்த்த எழுப்பப்படும் பெரிய வெண்கல மணியை, கைப்பிடிக்குள் அடங்கும்படி தயாரிப்பது கைமணியாகும்.
# மரவக்கண்டி நீர் மின் நிலையம்

**மரவக்கண்டி நீர் மின் திட்டம்** என்பது தமிழ்நாட்டின்,நீலகிரி மலையின் கூடலூரில் அமைந்துள்ள ஒரு நீர்மின் நிலையமாகும். இது தமிழ்நாடு மின்சார வாரியத்தின் கட்டுப்பாட்டில் உள்ளது. இந்த நிலையம் உதகமண்டலத்திலிருந்து 32 கி.மீ. தொலைவில் உள்ளது. இந்த மின்நிலையம் 884 மீட்டர் உயரத்தில் உள்ளது மேலும் இதன் நிறுவல் திறன் 750 கி.வாட் ஆகும்.
# அரசிச் சங்கு

**அரசிச் சங்கு** அல்லது **இராணிச் சங்கு** (*Lobatus gigas*) எனப்படுவது மெய்ச் சங்குகளின் குடும்ப கடல்வாழ் குடற்காலி மெல்லுடலியும் உண்ணத்தக்க கடல் நத்தை இனமும் ஆகும். இது பெர்முடா முதல் பிரேசில் வரையான வெப்ப மண்டல அட்லாண்டிக்கை தாயகமாகக் கொண்ட பெரிய இனங்களில் ஒன்று ஆகும். இதன் நீளம் ஆகும்.
# டெரிக் ஓ பிரியன்

**டெரிக் ஓ பிரியன்** (*Derek O' Brien* 13 மார்ச்சு 1961) என்பவர் இந்தியாவின் மாநிலங்களவை உறுப்பினர் ஆவார். அகில இந்திய திரிணாமுல் காங்கிரசைச் சேர்ந்தவர். தொலைக்காட்சியில் போர்ன் விட்டா வினா விடைப் போட்டி நடத்துபவர்.  
டெரிக் ஓ பிரியன் கொல்கத்தாவில் பிறந்த ஆங்கிலோ-இந்தியர் ஆவார். தொலைக்காட்சியில் மட்டுமல்லாமல் பள்ளிகளுக்கு இடையேயும் வினா விடைப் போட்டிகள் நடத்தினார். 2004 ஆம் ஆண்டில் திரிணாமுல் காங்கிரசுக் கட்சியில் சேர்ந்தார்.  
இவருடைய தந்தை நீல் ஓ 'பிரையன் இந்திய நாடாளுமன்ற உறுப்பினராகவும் மூன்று முறை மேற்கு வங்க சட்ட மன்ற உறுப்பினராகவும் இருந்தவர்.
# டேக்கார்ட் எண்

கணிதத்தின் எண் கோட்பாட்டில் ஒரு ஒற்றை எண்ணின் பகுகாரணிகளில் ஒன்று பகா எண்ணாக இருந்திருந்தால், அவ்வெண் ஒற்றை நிறைவெண்ணாக இருக்கக்கூடிய சாத்தியக்கூறுடையதாக இருப்பின் அந்த ஒற்றையெண் **டேக்கார்ட் எண்** (*Descartes number*) எனப்படும். இத்தகைய பண்புடைய எண் 198585576189 ஐக் கண்டறிந்த கணிதவியலாளர் ரெனே டேக்கார்ட்டின் பெயரால் இவ்வெண்கள் டேக்கார்ட் எண்கள் என அழைக்கப்படுகின்றன. இந்த ஒரு எண்ணைத் தவிர, இவ்வகை எண்களுக்கான வேறு எடுத்துக்காட்டுகள் எதுவும் கண்டுபிடிக்கப்படவில்லை.  
என்ற எண் அதன் பகுகாரணியான ஆனது பொய்யாக பகா எண்ணாக கருதப்பட்டால் மட்டுமே 198585576189 ஒரு நிறைவெண்ணாக இருக்க முடியும்.
# டேக்கார்ட் எண்

## எடுத்துக்காட்டு எண்

*D* நிறைவெண் எனில் அதன் வகுஎண் சார்பு <math>\sigma(D) = 2D</math> ஆக இருக்கும்.  
என எடுத்துக்கொண்டால்:
:<math>\begin{align}
\sigma(D)
&= (3^2+3+1)\cdot(7^2+7+1)\cdot(11^2+11+1)\cdot(13^2+13+1)\cdot(22021+1)
= (13)\cdot(3\cdot19)\cdot(7\cdot19)\cdot(3\cdot61)\cdot(22\cdot1001) \\
&= 3^2\cdot7\cdot13\cdot19^2\cdot61\cdot(22\cdot7\cdot11\cdot13) = 2 \cdot (3^2\cdot7^2\cdot11^2\cdot13^2) \cdot (19^2\cdot61) = 2 \cdot (3^2\cdot7^2\cdot11^2\cdot13^2) \cdot 22021 = 2D,
\end{align}</math>  
ஆக இருப்பதால் 22021 பகு எண்ணே. இருப்பினும் 22021 ஐப் பொய்யான ஒரு பகாஎண்ணாகக் கருதியே மேலுள்ள முடிவு பெறப்பட்டுள்ளது. அதாவது 22021 ஐப் பொய்யான ஒரு பகாஎண்ணாகக்<math>\sigma(198585576189) = 2. 198585576189</math> என்பது நிறுவப்படுள்ளது. எனவே 198585576189 ஒரு டேக்கார்ட் எண்.
# டிரைட்டன் சங்கு

**டிரைட்டன் சங்கு** (*Charonia tritonis*) எனப்படுவது *ரனேலிடே* குடும்ப கடல்வாழ் குடற்காலி மெல்லுடலியின் பெரிய கடல் நத்தை இனத்தைச் சேர்ந்த சங்கு ஆகும். இது இரண்டு அடி (60&nbsp;செ.மீ) நீளம் வரை காணப்படும்.  
இவ்வினம் செங்கடல் உட்பட்ட இந்திய பசுபிக் சமுத்திரத்தில் காணப்படுகிறது.  
இதன் ஓடு அலங்காரப் பொருளாகவும், சிலவேளைகளில் எக்காளம் போல மாற்றம் செய்யப்பட்டு பயன்படுத்தப்படுகிறது.
# டிரைட்டன் (சங்குப் பேரினம்)

**டிரைட்டன்** (*Charonia*) என்பது பெரிய கடல் நத்தையின் ஒரு பேரினம் ஆகும். இவை ரனேலிடே குடும்ப கடல் வாழ் குடற்காலி மெல்லுடலி ஆகும்.
# டிரைட்டன் (சங்குப் பேரினம்)

## பெயர்

டிரைட்டன் அல்லது டிரைட்டன் எக்காளம் என்ற பெயர் கடலின் கிரேக்கக் கடவுளான டிரைட்டன் மூலம் பெறப்பட்டது. இக்கடவுள் இவ்வினச் சங்கையொத்த கடல் சங்குக் கொம்பை ஊதுவதுபோல் சித்தரிக்கப்படுவதுண்டு.  
- Beu A.G. 1998. *Indo-West Pacific Ranellidae, Bursidae and Personidae (Mollusca: Gastropoda). A monograph of the New Caledonian fauna and revisions of related taxa*. Mémoires du Muséum national d'Histoire naturelle 178: 1-255
# டிரைட்டன்

**டிரைட்டன்** என்பது பின்வருவனவற்றைக் குறிக்கும்:
# டிரைட்டன்

## தொன்மவியல்

- டிரைட்டன் (தொன்மவியல்)
# டிரைட்டன்

## இடம்

- டிரைட்டன் (துணைக்கோள்)
# டிரைட்டன்

## உயிரியல்

- டிரைட்டன் (சங்குப் பேரினம்)
- டிரைட்டன் சங்கு
# டிரைட்டன்

## பாடசாலை

- டிரைட்டன், கலிபோர்னியா பல்கலைக்கழகம் (சான் டியேகோ) சின்னம்
# மிசோரம் மாநில அருங்காட்சியகம்

**மிசோரம் மாநில அருங்காட்சியகம்** (*Mizoram State Museum*), இந்திய மாநிலமான மிசோரத்தின் அய்சாவல் நகரத்தில் உள்ளது. இங்கு நெசவு, பண்பாடு, வரலாறு, மனிதவியல் உள்ளிட்ட துறை தொடர்பான பொருட்கள் காட்சிக்கு வைக்கப்பட்டுகள்ளன.
இந்த அருங்காட்சியகம் 1977ஆம் ஆண்டின் ஏப்ரல் மாதத்தில் நிறுவப்பட்டது. கல்கத்தாவில் உள்ள இந்திய அருங்காட்சியத்தின் மேற்பார்வையில் புதுப்பிக்கப்பட்டு, புதிய பொருட்களும் சேகரிக்கப்பட்டுள்ளன. கல்கத்தாவில் உள்ள விக்ரோரியா நினைவரங்கிலிருந்து நிதியுதவியும் வழங்கப்படுகிறது.
# உத்தரப் பிரதேசக் காவல்துறை

**உத்தரப் பிரதேசக் காவல்துறை**, இந்திய மாநிலமான சட்ட அமலாக்க முகமை ஆகும். இதன் தலைமையகம் அலகாபாத்தில் உள்ளது. இதன் தலைவராக காவல்துறையின் தலைமை இயக்குநர் இருப்பார். உலக அளவில் அதிக காவலர்களை கொண்ட காவல்துறை இதுவே.
# உத்தரப் பிரதேசக் காவல்துறை

## பிரிவுகள்/படைகள்

இந்த காவல்துறையின் கீழ் கீழ்க்காணும் பிரிவுகளும் படைகளும் இயங்குகின்றன.
1. பயிற்சி இயக்குனரம்
1. குற்றப் புலனாய்வுத் துறை
1. சிறப்பு விசாரணை
1. ஊழல் தடுப்புத் துறை
1. மனித உரிமைக் காப்புப் பிரிவு
1. தீவிரவாத தடுப்புப் படை
1. புலனாய்வுத் துறை
1. பொருளாதாரக் குற்றத் தடுப்புப் படை
1. குற்றத்தடுப்புப் படை
1. தொழில்நுட்பப் பிரிவு
1. ரயில்வே காவல்துறை
1. சிறப்புச் செயலாக்கப் படை
1. தீயணைப்புத் துறை
1. போக்குவரத்துக் காவல்
# உத்தரப் பிரதேசக் காவல்துறை

## கோட்டங்கள்

மாநிலத்தில் சட்ட ஒழுங்கை நிலைநாட்டுவதற்கு வசதியாக, எட்டு காவல் கோட்டங்கள் உருவாக்கப்பட்டுள்ளன. ஒவ்வொரு கோட்டத்துக்கும் ஒரு தலைவர் இருப்பார். இவர் இந்தியக் காவல் பணியின் இன்ஸ்பெக்டர் ஜெனரலுக்கு இணையான தரநிலையில் இருப்பார். ஒவ்வொரு காவல் கோட்டத்திலும் சில காவல் சரகங்கள் உள்ளன.
# உத்தரப் பிரதேசக் காவல்துறை

## ஆயுதங்களும் கருவிகளும்

காவல் துறையில் பணியாற்றும் அலுவலர்களுக்கு அவரவர் நிலைக்கு ஏற்ப ஆயுதங்கள் வழங்கப்படுகின்றன. அவற்றில் சிலவற்றை கீழே காணலாம்.
- பிஸ்டல் ஆட்டோ 9 மி.மீ 1ஏ
- குளோக் 9×19 மி.மீ பாரபெல்லம்
- மிகச் சிறப்பான துணை இயந்திரத் துப்பாக்கி
- கெக்லர் அண்ட் கோக் எம்பி5
- ஏகே-47 7.62x39மிமீ எம்43
- இந்திய சிறு படைக்கல அமைப்பின் நீள் துப்பாக்கி
# விந்தை எண்

எண் கோட்பாட்டில், **விந்தை எண்** (*weird number*) என்பது மிகையெண்ணாக, ஆனால் அரைநிறைவெண்ணாக இல்லாத ஒரு இயல் எண் ஆகும்.
அதாவது ஒரு இயலெண்ணின் தகு வகுஎண்களின் கூடுதல் அந்த எண்ணைவிடப் பெரியதாகவும், ஆனால் அவ்வகுஎண்களின் எந்தவொரு உட்கணத்தின் கூடுதலும் அந்த இயலெண்ணுக்குச் சமமாகவும் இல்லாமல் இருந்தால் அந்த இயலெண் ஒரு விந்தை எண்ணாகும்.
# விந்தை எண்

## எடுத்துக்காட்டுகள்

- மிகச் சிறிய விந்தை எண் 70.
:70 இன் தகு வகுஎண்கள்: 1, 2, 5, 7, 10, 14, 35
:இவற்றின் கூடுதல்: 1 + 2 + 5 + 7 + 10 + 14 + 35 = 74 > 70. ஆனால் இந்த வகுஎண்களின் உட்கணம் எதன் கூடுதலும் 70 க்குச் சமமில்லை. எனவே 70 ஒரு விந்தை எண்.  
எண் 12 விந்தை எண் இல்லை.
:ஏனெனில் 12 இன் தகு வகுஎண்களான 1, 2, 3, 4, 6 இன் கூடுதல் 16 > 12. அதாவது 12 ஒரு மிகையெண். ஆனால் 2, 4, 6 ஆகிய மூன்று வகுஎண்களின் கூடுதல் 2+4+6 = 12 ஆக இருப்பதால் 12 அரைநிறைவெண் கிடையாது. எனவே அது ஒரு விந்தை எண் அல்ல.  
துவக்க விந்தை எண்களில் சில:
: 70, 836, 4030, 5830, 7192, 7912, 9272, 10430, 10570, 10792, 10990, 11410, 11690, 12110, 12530, 12670, 13370, 13510, 13790, 13930, 14770, ... .
# விந்தை எண்

## பண்புகள்

விந்தை எண்கள் முடிவிலா எண்ணிக்கையில் உள்ளன எடுத்துக்காட்டாக, *p* ஒரு பகாஎண்; *p* ≥ 149 என்ற நிபந்தனைகளுக்கு உட்பட்ட, *p* இன் மதிப்புகளுக்கு 70*p* விந்தை எண்களாக இருக்கும்.  
ஒற்றை விந்தை எண்கள் உள்ளனவா என்பது கண்டுபிடிக்கப்படவில்லை. அவ்வாறு இருந்தால் அவை 2<sup>30</sup> ≈ 1&nbsp; ஐ விடப் பெரியதாகவும். 10<sup>21</sup> ஐ விடப் பெரியதாகவும் இருக்கும்.  
சிட்னி கிரவிட்சு (Sidney Kravitz) என்ற கணிதவியலாளர்,  
*k* ஒரு முழுஎண்; 2<sup>*k*</sup> ஐ விடப் பெரிய பகா எண் *Q* ; <math>R=\frac{2^kQ-(Q+1)}{(Q+1)-2^k}</math> என்பது ;
also prime and greater than 2<sup>*k*</sup> ஐ விடப் பெரிய பகாஎண் எனில்  
:<math>n=2^{k-1}QR</math> என்பது ஒரு விந்தை எண் எனக் கண்டறிந்தார்.  
இந்த வாய்பாட்டைப் பயன்படுத்தி அவர் கண்டுபிடித்தப் பெரிய விந்தை எண்:
:<math>n=2^{56}\cdot(2^{61}-1)\cdot153722867280912929\ \approx\ 2\cdot10^{52}</math>.  
*n* ஒரு விந்தை எண்; *n* இன் வகுஎண்களின் கூட்டு σ(*n*) ஐ விடப் பெரிய பகாஎண் *p* எனில், *pn* உம் ஒரு விந்தை எண்ணாக இருக்கும்.
# இன்டர் மிலான்

இன்டர் மிலான் உள்நாட்டுப் போட்டித் தொடர்களில் 30 கோப்பைகளை வென்றுள்ளது. அவற்றுள் 18 முதல்நிலைக் கூட்டிணைவுத் தொடர் பெருவெற்றிக் கோப்பைகளும், 7 இத்தாலியக் கோப்பைகளும், 5 இத்தாலிய உன்னதக் கோப்பைகளும் அடங்கும். 2006-ஆம் ஆண்டிலிருந்து 2010-ஆம் ஆண்டுவரை தொடர்ச்சியாக ஐந்து சீரீ ஆ கோப்பைகளை வென்றனர்; இதுவே அதிகபட்ச தொடர்வெற்றியாகும். மேலும், மூன்று வாகையர் கூட்டிணைவுக் கோப்பைகளையும் வென்றுள்ளது (1964, 1965 மற்றும் 2010).  
80,000 பார்வையாளர்களுக்கும் மேல் கண்டு இரசிக்கக்கூடிய சான் சிரோ ஆட்டக்களத்தில் இக்கழகம் தனது அமைவிடப்போட்டிகளை ஆடிவருகிறது.
# அயாக்சு கால்பந்துக் கழகம்

**அயாக்சு கால்பந்துக் கழகம்** (**Amsterdamsche Football Club Ajax** அல்லது **AFC Ajax**, ) என்பது ஆம்ஸ்டர்டாம் நகரில் அமைந்திருக்கும் நெதர்லாந்து நாட்டு தொழில்முறை கால்பந்துக் கழகமாகும். இக்கழகமே நெதர்லாந்தின் முதன்மைக் கழகமாகும்; 33 முதல்நிலை கூட்டிணைவுத் தொடர் பெருவெற்றிகளையும், 18 நெதர்லாந்து காற்பந்துக் கூட்டமைப்பின் கோப்பைகளையும் வென்றுள்ளது. 1956-ஆம் ஆண்டில் எரெடிவிசி, நெதர்லாந்தின் முதல்நிலை கால்பந்துக் கூட்டிணைவுத் தொடர், தொடங்கப்பட்டிலிருந்து அதன் அங்கமாக உள்ளது. மேலும், மற்ற நெதர்லாந்துக் கழகங்களான **ஃபெயனூர்டு** மற்றும் **பிஎஸ்வி ஐந்தோவன்** ஆகியவற்றோடு **முதன்மையான மூன்று** (The Big Three) என்று அழைக்கப்படுகின்றன.
# உலக சித்த மருத்துவ அறக்கட்டளை

**உலக சித்த மருத்துவ அறக்கட்டளை** (*World Siddha Trust*) எனப்படும் இந்நிறுவனம், இந்திய தென் மாநிலமான தமிழ்நாட்டின் தலைநகர் சென்னை ராயப்பேட்டையில் அமைந்துள்ளது. 2015 ஆம் ஆண்டு, ஆகத்து 16 ஆம் நாளன்று, (பதிவு எண்: 169/2015 lV) துவங்கப்பட்ட இவ்வறக்கட்டளை, உலக மக்களுக்கு இன்றைய நவீன ஆய்வுகளின் அடிப்படையில் சித்த மருத்துவத்தை வலியுறுத்தும் வகையிலும், சித்த மருத்துவ பாரம்பரிய முறைகளை ஊக்குவிக்கும் வகையிலும், இன்றைய அறிவியலின் துணைகொண்டு இம்மருத்துவத்தை மேம்படுத்தி பரப்புரைகள் செய்யும் நோக்கில் உருவாக்கப்பட்டதாகும்.
# ஏழை ஜாதி (திரைப்படம்)

***ஏழை ஜாதி*** (*Yezhai Jathi*) திரைப்படம் விஜயகாந்த், ஜெயபிரதா முதன்மை கதாபாத்திரத்தில் நடிக்க 1993 ம் ஆண்டு வெளிவந்த ஒரு தமிழ் அரசியல் சார்ந்த திரைப்படம் ஆகும். பிரபுதேவா விஜயகாந்துடன் ஒரு பாடல் காட்சியில் தோன்றி நடித்திருந்தார்.
# ஏழை ஜாதி (திரைப்படம்)

## கதாபாத்திரங்கள்

- சுபாஷ் சந்திரபோஸாக விஜயகாந்த்
- திலகவதியாக ஜெயபிரதா
- உடையாராக விஜயகுமார்
- நாகம்மாவாக மனோரமா
- எம்.என்.நம்பியார்
- மன்சூர் அலிகான்
- செந்தில்
- வடிவேலு
- சிந்து
- தியாகு
- பிரபுதேவா (சிறப்புத் தோற்றம் )
# ஏழை ஜாதி (திரைப்படம்)

## பாடல்கள்

- ஏழை ஜாதி - ஜெயச்சந்திரன்
- அதோ அந்த நதியோரம் - எஸ். ஜானகி
- இந்த வீடு - எஸ். பி. பாலசுப்ரமணியம்
- கொடுத்தாலும் - மனோ
- அன்பே வா - மின்மினி
- இந்த வீடு - இளையராஜா
# சோகி

**சோகி**, **சோவி** அல்லது **சோழி** (*Cowry*) சிப்பிராய்டே குடும்ப பெருங்கடல் குடற்காலி மெல்லுடலிகளின் சிறியது முதல் பெரியது வரையிலான கடல் நத்தைகளின் பொதுப் பெயராகும். இது கௌரி எனவும் அழைக்கப்படுகிறது. சித்த மருத்துவத்தில் இது **பலகறை** என அழைக்கப்படுகிறது. பொதுவாக இவ்வகை நத்தைகளின் ஓட்டைக் குறிக்க மாத்திரம் சோகி எனும் சொல் புழக்கத்தில் உள்ளது. இவற்றின் ஓடு கிட்டத்தட்ட முட்டை வடிவில் அமைந்திருக்கும். ஆனாலும் அடிப்பாகம் தட்டையாக இருக்கும்.